Lihenologija
Lihenologja je biološka nauka o lišajima – simbiotskim organizmima, nastalim spajanjem mikroskopskih algi (ili cijanobakterija) i hifa (filamenata) gljiva. Studije lišajeva crpe znanja iz nekoliko disciplina: mikologija, fikologija, mikrobiologija i botanika, a istraživači lihenologije su poznati kao lihenolozi. Taksonomija (biologija) lišajeva je prvi put intenzivno istraživana u Švedskoj. Botaničar Erik Acharius poznat je kao "otac lihenologije". Acharius je bio učenik Carla von Linnéa. Kasnije se u lihenologiju uključuju američki naučnici Vernon Ahmadjian i Edward Tuckerman i ruski evolucijski biolog Konstantin Merezhkovsky, kao i amateri, kao što je Louisa Collings.